Diari Oficial de la Generalitat Valenciana


Sumari del DOGV 6739, del 22-03-2012 (2012/2724)

ORDE 10/2012, de 6 de març, de la Conselleria de Justícia i Benestar Social, per la qual crea i modifica fitxers de dades de caràcter personal en l'àmbit de l'Institut Valencià d'Atenció a les Persones amb Discapacitat i Acció Social (IVADIS) com a entitat adscrita a la Conselleria de Justícia i Benestar Social.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2012/03/06/10/dof/vci/html**

### Dades del document

Número de DOGV
:   6739

Data del DOGV
:   22-03-2012

Secció del DOGV
:   I. DISPOSICIONS GENERALS

Número del document
:   2012/2724


Data del document
:   06-03-2012

Organisme emissor
:   Conselleria de Justícia i Benestar Social

Tipus de document
:   Ordre

Anàlisi jurídica

 Descriptors 

:   * Institut Valencià d'Acció Social
    * dades personals
    * administració regional
    * legislació
    * base de dades

ORDE 10/2012, de 6 de març, de la Conselleria de Justícia i Benestar Social, per la qual crea i modifica fitxers de dades de caràcter personal en l'àmbit de l'Institut Valencià d'Atenció a les Persones amb Discapacitat i Acció Social (IVADIS) com a entitat adscrita a la Conselleria de Justícia i Benestar Social. [2012/2724]  
PREÀMBUL  
  
La Llei Orgànica 15/1999, de 13 de desembre, de Protecció de Dades de Caràcter Personal, establix un conjunt de mesures per a garantir i protegir el dret fonamental a l'honor, a la intimitat personal i familiar i a la pròpia imatge, previst per la Constitució Espanyola en l'article 18, aplicable tant als fitxers informatitzats com als manuals estructurats que continguen dades de caràcter personal. És responsabilitat de les administracions públiques tot el que fa a la creació, modificació o supressió de fitxers de dades de caràcter personal que usen en l'exercici de les seues funcions.  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal (LOPD), disposa que la creació, modificació o supressió dels fitxers de les administracions públiques únicament podrà fer-se per mitjà d'una disposició de caràcter general publicada en el Boletín Oficial del Estado o el diari oficial corresponent.  
El Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal, disposa en l'article 54 que el contingut haurà de regular-se a través de la disposició o acord pel qual es cree el fitxer. Igualment, la disposició o acord de modificació del fitxer haurà d'indicar els aspectes que modifica.  
  
El Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'Administració de la Generalitat Valenciana, determina, en els articles 10 i següents, el procediment d'inscripció en este registre dels fitxers de dades personals creats o gestionats pels òrgans o entitats de la Generalitat Valenciana, així com la modificació i cancel·lació. Establix que és la conselleria competent per raó de la matèria la que aprove la disposició general de creació, modificació o cancel·lació del fitxer.  
  
Mitjançant l'Orde de 30 de març de 2006 (DOCV núm. 5240, de 18.04.2006), de la Conselleria de Benestar Social, es va ordenar la creació dels fitxers de dades de caràcter personal denominats «Usuaris», «Registre d'entrada i eixida», «Contractació i personal», «Recursos humans i prevenció», «Administració» i «Tercers» en l'àmbit de l'Institut Valencià d'Atenció a les Persones amb Discapacitat i Acció Social, com a entitat adscrita a la Conselleria de Benestar Social. Indica el suport de tractament com a automatitzat, així com les mesures de seguretat aplicables, per la qual cosa l'orde ha de ser modificada d'acord amb les necessitats de gestió actuals de l'Institut Valencià d'Atenció a les Persones amb Discapacitat i Acció Social (IVADIS).  
  
L'Institut Valencià d'Atenció a les Persones amb Discapacitat i Acció Social (IVADIS) va passar a utilitzar esta denominació corporativa en virtut de la modificació realitzada per l'article 113 de la Llei 9/2011, de 26 de desembre, de Mesures Fiscals, de Gestió Administrativa i Financera i Organització de la Generalitat.  
L'Institut Valencià d'Atenció a les Persones amb Discapacitat i Acció Social (IVADIS) requerix, per a desplegar correctament la seua activitat i d'acord amb la realitat actual, actualitzar i modificar els fitxers registrats i inscriure'n de nous que necessita per a la gestió.  
  
Per tot açò, segons que disposen la Llei Orgànica 15/1999, de 13 de desembre, de Protecció de Dades de Caràcter Personal, així com el Reial Decret 1720/2007, de 21 de desembre, pel qual s'aprova el reglament de desplegament de la llei esmentada, segons el que establixen els articles 28.e i següents i els concordants de la Llei 5/1983, de 30 de desembre, del Consell, a proposta del director gerent de l'entitat i una vegada complits els tràmits establits en l'article 12 del Decret 96/1998, de 6 de juliol, del Consell, i d'acord amb el Consell Jurídic Consultiu de la Comunitat Valenciana,  
  
  
ORDENE  
  
Article 1. Creació de fitxers  
Crear els fitxers de dades de caràcter personal, de titularitat pública, de l'Institut Valencià d'Atenció a les Persones amb Discapacitat i Acció Social (IVADIS), denominats «Licitadors», la principal finalitat del qual és la gestió, control i administració de contractes administratius i licitacions; «Control de visites», la principal finalitat del qual és el control d'accés als edificis i instal·lacions de l'entitat per part de visitants; «Programes», la principal finalitat del qual és la gestió, el control i l'administració dels programes gestionats per l'entitat, i «Centre especial d'ocupació», la principal finalitat del qual és la direcció, gestió, control i administració del centre especial d'ocupació i dels seus recursos. Els fitxers s'allisten amb la descripció i els continguts en l'annex I d'esta orde.  
  
Article 2. Modificació de fitxers  
Modificar els fitxers de dades de caràcter personal següents: «Usuaris», «Registre d'entrada i eixida», «Contractació i personal», «Recursos humans i prevenció», «Administració» i «Tercers», la descripció i continguts actualitzats dels quals s'arrepleguen en l'annex II d'esta orde.  
  
  
Article 3. Mesures de seguretat  
L'Institut Valencià d'Atenció a les Persones amb Discapacitat i Acció Social (IVADIS), com a responsable dels fitxers de titularitat pública, automatitzats i no automatitzats, inclosos en els annexos I i II d'esta orde, adoptarà les mesures tècniques, de gestió i organització que siguen necessàries per a assegurar la confidencialitat, seguretat i integritat de les dades personals, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal, i en el reglament que la desplega.  
Els fitxers denominats «Usuaris», «Contractació i personal», «Recursos humans i prevenció», «Programes» i «Centre especial d'ocupació», d'acord amb el que preveu el títol VIII del Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, de 13 de desembre, exigiran l'aplicació de mesures de seguretat de nivell alt, perquè s'ha previst que incloguen en l'estructura dades especialment protegides com ara de salut. La resta de fitxers exigiran l'aplicació de mesures de seguretat de nivell bàsic, d'acord amb el que preveu el reglament esmentat adés.  
  
  
Article 4. Exercici de drets  
Les persones afectades o titulars de les dades personals tractades en els fitxers de titularitat pública que contenen els annexos I i II d'esta orde poden exercir els drets d'accés, rectificació, cancel·lació o oposició, quan siga procedent, davant de l'Institut Valencià d'Atenció a les Persones amb Discapacitat i Acció Social (IVADIS), en l'adreça indicada per a fer-ho.  
  
DISPOSICIÓ ADDICIONAL  
  
Única. Inscripció en el Registre General de Protecció de Dades  
Les creacions i modificacions dels fitxers a què es referix esta orde s'han de notificar a l'Agència Espanyola de Protecció de Dades perquè les inscriga en el Registre General de Protecció de Dades a què es referix l'article 39.2.a de la Llei Orgànica 15/1999.  
  
DISPOSICIÓ DEROGATÒRIA   
  
Única  
Així mateix, queden derogades totes les disposicions que del mateix rang o d'un rang inferior que s'oposen al que disposa esta orde.  
DISPOSICIONS FINALS  
  
Primera. Modificació d'orde  
Es modifica l'Orde de 30 de març de 2006, de la Conselleria de Benestar Social, per la qual es creaven diversos fitxers de caràcter personal en l'àmbit de l'Institut Valencià d'Atenció a les Persones amb Discapacitat i Acció Social (IVADIS), dels quals este institut és responsable, publicada en el Diari Oficial de la Comunitat Valenciana de 18 d'abril de 2006, en tot allò relatiu als fitxers denominats «Usuaris», «Registre d'entrada i eixida», «Contractació i personal», «Recursos humans i prevenció», «Administració» i «Tercers», que han sigut modificats d'acord amb la descripció, característiques i continguts actualitzats que s'arrepleguen en l'annex II d'esta orde.  
  
Segona. Entrada en vigor  
Esta orde entra en vigor l'endemà de la publicació en el Diari Oficial de la Comunitat Valenciana.  
  
València, 6 de març de 2012.- El conseller de Justícia i Benestar Social: Jorge Cabré Rico.  
  
  
ANNEX I  
  
Creació de nous fitxers de dades de caràcter personal de l'Institut Valencià d'Atenció a les Persones amb Discapacitat i Acció Social (IVADIS)  
  
1. Nom del fitxer: Licitadors.  
a) Finalitat i usos previstos: gestió, control i administració de contractes administratius i licitacions; comunicació amb licitadors i adjudicataris.  
b) Persones o col·lectius dels quals s'obtenen les dades: del mateix interessat o el seu representant legal, proveïdors, representants legals, persones físiques i representants legals de persones jurídiques que es presenten com a licitadors en els procediments d'adjudicació de contractes administratius.  
c) Procediment d'arreplega de la informació: formularis, impresos, sol·licituds, contractes i documents que acrediten la identitat i facultats del representant legal de l'interessat.  
d) Estructura bàsica del fitxer:  
a. Dades identificatives: DNI o NIF, nom i cognoms, adreça postal i electrònica, telèfon, imatge/veu, altres.  
b. Característiques personals: estat civil, família, data i lloc de naixement, sexe, edat, altres.  
d. Dades acadèmiques i professionals.  
e. Detalls d'ocupació.  
f. Informació comercial.  
g. Economicofinanceres i d'assegurances.  
El sistema de tractament és mixt.  
e) Cessions: no se'n preveuen.  
f) Responsable: l'Institut Valencià d'Atenció a les Persones amb Discapacitat i Acció Social.  
g) Servicis davant els quals es poden exercir els drets d'accés, cancel·lació i rectificació: oficines centrals de l'IVADIS, avinguda del Port, número 108, codi postal 46653, València.  
h) Mesures de seguretat aplicables: en compliment del que disposa el títol VIII del Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, de 13 de desembre, s'apliquen a este fitxer les mesures de seguretat de nivell bàsic previstes en el reglament.  
  
2. Nom del fitxer: Control de visites.  
a) Finalitat i usos previstos: control d'accés als edificis i instal·lacions de l'entitat per part de visitants.  
b) Persones o col·lectius dels quals s'obtenen les dades: del mateix interessat o el seu representant legal, ciutadans i residents.  
c) Procediment d'arreplega de la informació: qüestionaris, formularis, documents i llibre registre de visites.  
d) Estructura bàsica del fitxer:  
a. Dades identificatives: DNI o NIF, nom i cognoms, firma/empremta.  
El sistema de tractament és mixt.  
e) Cessions: no se'n preveuen.  
f) Responsable: l'Institut Valencià d'Atenció a les Persones amb Discapacitat i Acció Social.  
g) Servicis davant els quals es poden exercir els drets d'accés, cancel·lació i rectificació: oficines centrals de l'IVADIS, avinguda del Port, número 108, codi postal 46203, València.  
h) Mesures de seguretat aplicables: en compliment del que disposa el títol VIII del Reial Decret 1720/2007, de 21 de desembre, pel qual s'aprova el Reglament de desplegament de la Llei Orgànica 15/1999, de 13 de desembre, s'aplicaran a este fitxer les mesures de seguretat de nivell bàsic previstes en este reglament.  
  
3. Nom del fitxer: Programes.  
a) Finalitat i usos previstos: gestió, control i administració dels programes gestionats per l'entitat; gestió, control i administració de sol·licituds d'adscripció i participació, d'ajudes i de subvencions.  
b) Persones o col·lectius dels quals s'obtenen les dades: del mateix interessat o el seu representant legal; persones físiques i representants legals de persones físiques o jurídiques interessades, sol·licitants, participants o beneficiàries dels programes de l'entitat.  
c) Procediment d'arreplega de la informació: qüestionaris, formularis, impresos, instàncies i sol·licituds, així com contractes i documents que acrediten la identitat i facultats del representant legal de l'interessat.  
d) Estructura bàsica del fitxer:  
a. Dades especialment protegides: salut.  
b. Dades identificatives: DNI o NIF, nom i cognoms, adreça postal i electrònica, telèfon, imatge i veu, número de la SS o mutualitat, altres.  
c. Característiques personals: estat civil, família, data i lloc de naixement, sexe, edat, altres.  
d. Circumstàncies socials.  
e. Dades acadèmiques i professionals.  
f. Detalls d'ocupació.  
g. Economicofinanceres i d'assegurances.  
El sistema de tractament és mixt.  
e) Cessions: no se'n preveuen.  
f) Responsable: l'Institut Valencià d'Atenció a les Persones amb Discapacitat i Acció Social.  
g) Servicis davant dels quals es poden exercir els drets d'accés, cancel·lació i rectificació: oficines centrals de l'IVADIS, avinguda del Port, número 108, codi postal 46506, València.  
h) Mesures de seguretat aplicables: en compliment del que disposa el títol VIII del Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, de 13 de desembre, s'aplicaran a este fitxer les mesures de seguretat de nivell alt previstes en este reglament.  
  
4. Nom del fitxer: Centre especial d'ocupació  
a) Finalitat i usos previstos: direcció, gestió, control i administració del centre especial d'ocupació i dels seus recursos.  
b) Persones o col·lectius dels quals s'obtenen les dades: del mateix interessat o el seu representant legal; personal, proveïdors, clients i representants legals.  
c) Procediment d'arreplega de la informació: escrits, documents, contractes, enquestes, entrevistes, formularis i documents que acrediten la identitat i facultats del representant legal de l'interessat.  
d) Estructura bàsica del fitxer:  
a. Dades especialment protegides: salut, afiliació sindical.  
b. Dades identificatives: DNI o NIF, nom i cognoms, adreça postal i electrònica, telèfon, número de la SS o mutualitat, imatge i veu, firma o empremta, altres.  
c. Característiques personals: estat civil, família, data i lloc de naixement, sexe, edat, altres.  
d. Circumstàncies socials.  
e. Dades acadèmiques i professionals.  
f. Detalls d'ocupació.  
g. Informació comercial.  
h. Economicofinanceres i d'assegurances.  
El sistema de tractament és mixt.  
e) Cessions: no se'n preveuen.  
f) Responsable: l'Institut Valencià d'Atenció a les Persones amb Discapacitat i Acció Social.  
g) Servicis davant dels quals es poden exercir els drets d'accés, cancel·lació i rectificació: oficines centrals de l'IVADIS, avinguda del Port, número 108, codi postal 46425, València.  
h) Mesures de seguretat: en compliment del que disposa el títol VIII del Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, de 13 de desembre, s'aplicaran a este fitxer les mesures de seguretat de nivell alt previstes en el reglament.  
  
  
ANNEX II  
  
Modificació de fitxers de dades de caràcter personal dels qual és responsable l'Institut Valencià d'Atenció a les Persones amb Discapacitat i Acció Social, creats per l'Orde de 30 de març de 2006 de la Conselleria de Benestar Social.  
  
1. Nom del fitxer: Usuaris.  
a) Finalitat i usos previstos: atenció als usuaris de l'IVADIS i gestió dels servicis prestats, historial de l'usuari, servicis socials a persones amb discapacitat, altres.  
b) Persones o col·lectius dels quals s'obtenen les dades: persones interessades que acudixen o són enviats a l'IVADIS a fi de beneficiar-se dels servicis que oferix.  
c) Procediment d'arreplega de la informació: enquestes o entrevistes, formularis, altres mitjans.  
d) Estructura bàsica del fitxer:  
a. Dades especialment protegides: salut.  
b. Dades identificatives: DNI o NIF, nom i cognoms, adreça postal i electrònica, telèfon, imatge i veu, número de la Seguretat Social o mutualitat, SIP, altres.  
c. Característiques personals: estat civil, família, data i lloc de naixement, sexe, edat, altres.  
d. Circumstàncies socials.  
e. Dades acadèmiques i professionals: formació, titulacions, altres.  
  
f. Detalls d'ocupació: lloc de treball, historial, altres.  
g. Econòmiques, financeres i d'assegurances.  
El sistema de tractament és mixt.  
e) Cessions: no se'n preveuen.  
f) Responsable: l'Institut Valencià d'Atenció a les Persones amb Discapacitat i Acció Social, avinguda del Port, número 108, codi postal 46476, València.  
g) Servicis davant dels quals es poden exercir els drets d'accés, cancel·lació i rectificació: oficines centrals de l'IVADIS.  
h) Mesures de seguretat aplicables: en compliment del que disposa el títol VIII del Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, de 13 de desembre, s'aplicaran a este fitxer les mesures de seguretat de nivell alt previstes en el reglament.  
  
2. Nom del fitxer: Registre d'entrada i eixida.  
a) Finalitat i usos previstos: registre d'entrada i eixida de documentació de l'IVADIS, seguiment dels expedients, procediments administratius, altres.  
b) Persones o col·lectius dels quals s'obtenen les dades: persones que presenten escrits i instàncies de qualsevol tipus i destinataris.  
  
c) Procediment d'arreplega de la informació: escrits, enquestes o entrevistes, formularis, altres mitjans.  
d) Estructura bàsica del fitxer.  
a. Dades identificatives: DNI o NIF, nom i cognoms, adreça postal i electrònica, telèfon, altres.  
b. Detalls d'ocupació: lloc de treball, empresa, altres.  
El sistema de tractament és mixt.  
e) Cessions: els cessionaris determinables són organismes públics i privats quan siga necessari per al compliment de les sol·licituds efectuades pels interessats.  
f) Responsable: l'Institut Valencià d'Atenció a les Persones amb Discapacitat i Acció Social.  
g) Servicis davant els quals es poden exercir els drets d'accés, cancel·lació i rectificació: oficines centrals de l'IVADIS, avinguda del Port, número 108, codi postal 46282, València.  
h) Mesures de seguretat aplicables: en compliment del que disposa el títol VIII del Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, de 13 de desembre, s'aplicaran a este fitxer les mesures de seguretat de nivell bàsic previstes en el reglament.  
  
3. Nom del fitxer: Contractació i personal.  
a) Finalitat i usos previstos: gestió de personal, nòmines, control horari, gestió de l'exercici i competències, control de l'absentisme, promoció i selecció de personal, formació, control disciplinari, altres.  
  
b) Persones o col·lectius dels quals s'obtenen les dades: treballadors de l'IVADIS i sol·licitants d'ocupació.  
c) Procediment d'arreplega de la informació: escrits, contractes, enquestes o entrevistes, formularis, altres mitjans.  
d) Estructura bàsica del fitxer  
a. Dades especialment protegides: salut, afiliació sindical.  
b. Dades identificatives: DNI o NIF, número de la Seguretat Social, nom i cognoms, adreça postal i electrònica, telèfon, imatge i veu, firma o empremta, altres.  
c. Característiques personals: dades d'estat civil, família, data i lloc de naixement, sexe, nacionalitat, altres.  
d. Circumstàncies socials: situació militar, altres.  
e. Dades acadèmiques i professionals: formació, titulacions, experiència professional, altres.  
f. Detalls d'ocupació: cos o escala, categoria o grau, llocs de treball, dades no econòmiques de nòmina, historial del treballador, altres.  
g. Dades economicofinanceres i d'assegurances: dades bancàries, dades econòmiques de nòmina.  
h. Més informació.  
El sistema de tractament és mixt.  
e) Cessions: les obligades segons la Llei 48/1998, de l'IRPF, Agència Tributària, Entitats Bancàries i Seguretat Social.  
f) Responsable: l'Institut Valencià d'Atenció a les Persones amb Discapacitat i Acció Social.  
g) Servicis davant els quals es poden exercir els drets d'accés, cancel·lació i rectificació: oficines centrals de l'IVADIS, avinguda del Port, número 108, codi postal 46951, València.  
h) Mesures de seguretat: en compliment del que disposa el títol VIII del Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, de 13 de desembre, s'aplicaran a este fitxer les mesures de seguretat de nivell alt previstes en el reglament.  
  
4. Nom del fitxer: Recursos humans i prevenció.  
a) Finalitat i usos previstos: gestió de personal i prevenció de riscos laborals, altres.  
b) Persones o col·lectius dels quals s'obtenen les dades: treballadors de l'IVADIS.  
c) Procediment d'arreplega de la informació: escrits, enquestes o entrevistes, formularis, altres mitjans.  
d) Estructura bàsica del fitxer: dades de caràcter identificatiu, salut, característiques personals, circumstàncies socials, salut, dades acadèmiques, d'ocupació, professionals, economicofinanceres i altres dades necessàries per a la gestió laboral i la prevenció de riscos laborals.  
  
a. Dades especialment protegides: salut.  
b. Dades identificatives: DNI o NIF, nom i cognoms, adreça postal i electrònica, telèfon, imatge i veu.  
c. Característiques personals: dades de l'estat civil, família, data i lloc de naixement, edat, sexe, nacionalitat.  
d. Circumstàncies socials: situació militar, llicències, permisos, autoritzacions.  
e. Dades acadèmiques i professionals: formació, titulacions, historial de l'estudiant, experiència professional, pertinença a col·legis o associacions, idiomes, coneixements informàtics.  
f. Detalls d'ocupació: cos o escala, categoria o grau, llocs de treball, historial del treballador.  
El sistema de tractament és mixt.  
e) Cessions: no se'n preveuen excepte les especificades en la llei que siga aplicable.  
f) Responsable: l'Institut Valencià d'Atenció a les Persones amb Discapacitat i Acció Social.  
g) Servicis davant els quals es poden exercir els drets d'accés, cancel·lació i rectificació: oficines centrals de l'IVADIS, avinguda del Port, número 108, codi postal 46661, València.  
h) Mesures de seguretat: en compliment del que disposa el títol VIII del Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, de 13 de desembre, s'aplicaran a este fitxer les mesures de seguretat de nivell alt previstes en el reglament.  
  
5. Nom del fitxer: Administració.  
a) Finalitat i usos previstos: gestió econòmica, fiscal, administrativa i comptable de l'IVADIS, facturació, altres.  
b) Persones o col·lectius dels quals s'obtenen les dades: persones que tenen relació de qualsevol tipus amb l'IVADIS: proveïdors, usuaris i tercers.  
c) Procediment d'arreplega de la informació: escrits, factures, contractes, enquestes o entrevistes, formularis, altres mitjans.  
d) Estructura bàsica del fitxer: dades de caràcter identificatiu, dades economicofinanceres i dades de transaccions, detalls d'ocupació, informació comercial, més informació.  
a. Dades identificatives: DNI o NIF, nom i cognoms, adreça postal i electrònica, telèfon, empresa.  
b. Dades economicofinanceres: dades bancàries.  
El sistema de tractament és mixt.  
e) Cessions: excepte les disposades per les lleis tributàries que siguen d'aplicació, no se'n preveuen.  
f) Responsable: l'Institut Valencià d'Atenció a les Persones amb Discapacitat i Acció Social.  
g) Servicis davant els quals es poden exercir els drets d'accés, cancel·lació i rectificació: oficines centrals de l'IVADIS, avinguda del Port, número 108, codi postal 46363, València.  
h) Mesures de seguretat: en compliment del que disposa el títol VIII del Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, de 13 de desembre, s'aplicaran a este fitxer les mesures de seguretat de nivell bàsic previstes en el reglament.  
  
6. Nom del fitxer: Tercers.  
a) Finalitat i usos previstos: mantindre contacte institucional i de qualsevol tipus amb les persones, físiques o jurídiques, amb què l'IVADIS es relaciona.  
b) Persones o col·lectius dels quals s'obtenen les dades: persones físiques o jurídiques que mantenen relació amb l'IVADIS o podrien mantindre'n.  
c) Procediment d'arreplega de la informació: escrits, factures, contractes, enquestes o entrevistes, formularis, altres mitjans.  
d) Estructura bàsica del fitxer: dades de caràcter identificatiu, detalls d'ocupació, característiques personals i circumstàncies socials, informació comercial, acadèmiques i professionals, més informació.  
a. Dades identificatives: nom i cognoms, adreça postal i electrònica, telèfon.  
b. Detalls d'ocupació: empresa i lloc de treball.  
c. Dades informació comercial: activitats i negocis.  
El sistema de tractament és mixt.  
e) Cessions: excepte les disposades per les lleis que siguen d'aplicació, no se'n preveuen.  
f) Responsable: l'Institut Valencià d'Atenció a les Persones amb Discapacitat i Acció Social.  
g) Servicis davant els quals es poden exercir els drets d'accés, cancel·lació i rectificació: oficines centrals de l'IVADIS, avinguda del Port, número 108, codi postal 46190, València.  
h) Mesures de seguretat: en compliment del que disposa el títol VIII del Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, de 13 de desembre, s'aplicaran a este fitxer les mesures de seguretat de nivell bàsic previstes en el reglament.


Còpia Permalink ELI